Serbia.com

Dani evropske baštine 2012
2012-09-22 | Unnamed Venue, Kraljevo, Serbia
Ovogodišnji Dani evropske baštine u Srbiji vođeni su temom “Darivanje i zadužbinarstvo u Srbiji”, a centralna manifestacija održava se 22. septembra u Kraljevu.
Cilj ovogodišnje teme je skretanje pažnja na pomalo zapostavljenu tradiciju u Srbiji – davanje za dobrobit svog naroda i zemlje.
Kraljevo nije slučajno izabrano za domaćina centralne proslave ove manifestacije, jer je to grad u čijoj okolini se nalaze koreni zadužbinarstva u Srbiji i najstarije srpske zadužbine: manastir Studenica iz 1190. godine, Stefana Nemanje, kao i manastiri Gradac i Žiča.
Predviđenim programom Kraljevo će predstaviti bogatu tradiciju zadužbinarstva u ovom kraju: od srednjovekovnih spomenika izuzetne duhovne, istorijske, arhitektonske i umetničke vrednosti, preko zadužbina 19. i početka 20. veka, do najnovijih primera donatorstva kakav je Legat Olivere Radojković Čolović (koja zaveštanjem svoje kolekcije slika i porodične kuće pokazuje da se tradicija plemenitog darivanja nastavlja).
Nastavljanjem tradicije darivanja i zadužbinarstva doprinosi se predstavljanju, širenju i očuvanju nacionalnih kulturnih vrednosti i razvoju kulture Srbije u Evropi.
Dani evropske kulturne baštine su velika evropska manifestacija kojom se svakog septembra predstavlja nasleđe kao zajednička baština evropskih naroda, raznolikost kultura, tradicije i običaja. U Srbiji se ova manifestacija održava od 2002. godine i predstavlja svojevrstan praznik kulture i turizma.

IL DIVO, koncert
2012-09-22 | Kombank Arena, Belgrade, Serbia
Spektakularni klasično-pop kvartet IL DIVO održaće svoj drugi koncert pred beogradskom publikom 22. septembra u 20 časova u Kombank Areni u Beogradu u okviru turneje koja prati objavljivanje njihovog poslednjeg albuma „Wicked Game“.
Senzacionalni muzičko-scenski nastup i maestralno izvođenje operskih verzija popularnih pop hitova garantuju nezaboravno koncertno veče u Kombank Areni, a beogradska publika s nestrpljenjem očekuje nastup ovog neverovatnog kvarteta.
Nakon šest godina vrtoglavog uspeha, više od 26 miliona prodatih albuma i 150 zlatnih i platinastih diskova, švajcarski tenor Urs Buhler, bariton Carlos Marin iz Španije, francuski pop pevač Sebastien Izambard i tenor David Miller iz Amerike, predstavljaju svoj peti studijski album „Wicked Game“, po naslovnoj numeri i obradi pesme Chrisa Issaka.
Album „Wicked Game“ uključuje i pesmu „Crying“ Roya Orbisona, adaptaciju kompozicije „Adagio for Strings“ Samuela Barbera pod nazivom „Dove L’Amore“, kao i verziju pesme „Time to Say Goodbye“.

U okviru ovogodišnje turneje IL DIVO će održati koncerte u Austriji, Češkoj, Mađarskoj, Sloveniji, Hrvatskoj i Srbiji.
Beogradski koncert održava se 22. septembra, a karte se nalaze u prodaji po cenama od 3.900, 4.500, 4.900, 5.000, 5.500, 5.900, 7.900 i 9.900 i mogu se naći na sledećim prodajnim mestima: Kombank Arena, Bilet centar
Beograd, Eventim prodajnim mestima, Shopping Centru Ušće, kao i on-line na adresama: www.kombankarena.com i www.eventim.rs.

Van Gogh, koncert
2012-09-22 | Bojčin Forest, Summer Stage, Surčin,Beograd
Legende domaćeg roka, bend Van Gogh nastupa 22. Septembra sa početkom u 19.30 časova na Letnjoj sceni u okviru Bojčinskog leta u Surčinu.
Pred samo zatvaranje ovogodišnjeg Bojčinskog leta, Van Gogh na čelu sa frontmenom Zvonimirom Đukićem Đuletom, prirediće pravu poslasticu za sve ljubitelje domaće rok muzike.
Beogradskim legendama nije potrebna posebna najava. Nakon proslavljenih 25 godina postojanja (2011), uspešne Kanadske i SAD turneje, i osvojene MTV Adrija nagrade za najboljeg regionalnog izvođača (2007), bend nastavlja tradiciju dobrog zvuka.
Festival „Bojčinsko leto“ otvoren je na Letnjoj sceni u Bojčinskoj šumi i trajaće do 23. septembra, do kada će realizovati 43 programa koji se odvijaju subotom i nedeljom. Programom su obuhvaćene sve vrste scenske i muzičke umetnosti, od klasike do pop, rok, etno muzike, pozorišnih predstava beogradskih pozorišta, ali i pozorišta iz Srbije.

Beogradski festival cveća 2012
2012-09-22 - 2012-09-23 | Park Manjež, Belgrade, Serbia
Treći Beogradski festival cveća održava se 22. i 23. septembra u parku Manjež, a njegov cilj je da pokrene i inspiriše inicijative i ideje za kvalitetniji život u lepšem i zelenijem Beogradu.
Sedam festivalskih zona – osVRT, VRT VRTova, VRTeška, VRToglavica, VRTlog, izVRTanje i VRTić – ugostiće radove velikog broja učesnika čiji je rad inspirisan prirodom, cvećem, zaštitom životnog okruženja i savremenim ekološkim konceptima urbanog dizajna.
Festival prati muzički program, pa će u zoni VRTlog u popodnevnim satima posetioci moći da zaplešu tango, pogledaju akrobacije Cirkusfere, slušaju Horkestar i Shpiritus Movens.
Osim toga, moći će da uživaju i u vizuelnim umetnostima: izložbi kolonije “Teratorija” i pokretima slika na filmskom platnu.
Festival predviđa i rekreaciju, opuštanje i uživanje u najrazličitijim aromama – od kafe do začinskog bilja.
Poseban akcenat na Festivalu cveća je na edukativnom programu u oblasi ekologije, pejzažne arhitekture, hortikulture, organske proizvodnje i urbanizma, a najavljen je i radioničarski i kreativni program za najmlađe.

Porodični sajam u Beogradu
2012-09-22 - 2012-09-23 | Plato ispred Ušće Shopping Centra, Beograd, Serbia
Četvrti po redu Porodični sajam pod sloganom „Najbolji prijatelj vašeg deteta“ održava se na platou ispred „Ušće“ Shopping Centra 22. i 23. septembra od 10 do 20 časova uz očekivani veliki broj mališana i njihovih roditelja.
Kako bi ukazali na značaj podsticanja i podršku mladim parovima da se odluče za roditeljstvo i proširenje porodice, organizatori Porodičnog sajma tradicionalno priređuju bogat program, a svi posetioci imaće priliku da postave pitanja stručnjacima iz oblasti pedijatrije i dečije psihologije.
Kako za mališane tako i za njihove roditelje i pratioce pripremljen je zanimljiv program kreativnih i edukativnih radionica, kvizovi, igraonice, pozorišne predstave, karaoke, izbor za najslađe dete sajma.
Ovu značajnu manifestaciju podržali su Opština Novi Beograd, Dečiji kulturni centar i Sekreterijat za dečiju zaštitu.

Evropski dan jezika
2012-09-26 | Galerija Progres, Beograd, Serbia
Povodom obeležavanja Evropskog dana jezika 26. septembra u galeriji Progres u Beogradu, u ulici Knez Mihailova 27, biće održan niz događaja u cilju promovisanja više od 6.000 jezika koji se govore širom sveta.
Tom prilikom biće organizovano niz aktivnosti za decu, tv i radio programi, časovi jezika i konferencije, i sve u cilju promovisanja učenja stranih jezika i ukazivanja na važnost podizanja svesti o kulturološkoj raznolikosti u Evropi.
Evropski dan jezika održava se od 2001. godine kada je ustanovljen tokom Evropske godine jezika i od tada se održava u 47 zemalja članica Saveta Evrope.
Ovogodišnji Evropski dan jezika organizuje se pod pokroviteljstvom Kancelarije Saveta Evrope u Beogradu i Owen Owen Languages and Services iz Beograda.

Međunarodni salon stripa
2012-09-27 - 2012-09-30 | Unnamed Venue, Belgrade, Serbia
Deseti jubilarni Međunarodni salon stripa održava se od 27. do 30. septembra u Beogradu na više lokacija uz gostovanja brojnih ilustratora iz zemlje i sveta.
Kao i svake godine, i ovogodišnji salon stripa objedinjuje takmičarski i raznovrsni festivalski program, u okviru kojeg se održavaju radionice stripa i ilustracije, strip berza, predavanja istaknutih strip autora, susreti sa specijalnim gostima salona, predstavljanje izdavačkih kuća, kao i brojne izložbe nagrađenih radova.
Gosti ovogodišnjeg salona stripa su Roberto Diso (Italija), Sylvain Cordurié (Francuska), Dražen Kovačević (Srbija), Leonid Pilipović (Srbija), Živorad Radivojević (Srbija), Vladimir Krstić Laci (Srbija), Antonio Altarriba (Španija) gost Instituta Servantes Beograd, Andriana Ružić (Srbija) i Zoran Đukanović (Srbija).
Svečano otvaranje izložbe nagrađenih radova zakazano je za četvrtak, 27. septembar u 19 časova, nakon čega će uslediti svečana dodela nagrada.

One Love Jamaica
2012-09-28 - 2012-09-29 | Dom omladine Beograda, Belgrade, Serbia
Povodom obeležavanja pola veka nezavisnosti Jamajke, u beogradskom Domu Omladine će 28. i 29. septembra biti prikazan film o Bobu Marliju a u muzičkom delu programa nastupaju Jamajčanin Ras Abraham, i srpski sastav Del Arno Band.
Film Bob Marly-Legenda prikazuje se u Velikoj sali Doma omladine Beograda u petak sa početkom u 20 h. Film su režirali Ester Anderson i Gian Godoy, a u glavnim ulogama su Bob Marli i Ester Anderson.
Film prikazuje nastajanje jedne muzičke legende kroz intimne scene snimljene davne 1970. godine. Autorka filma i nosilac jedne od glavnih uloga vešto gradi savez između rege i rasta muzike, lansirajuci međunarodnu karijeru i prepoznatljiv imidž Bob Marlija i Vejlersa.
Ovaj film je izabran za zvanični film komemoracije Marlijeve smrti širom sveta. Svetsku premijeru doziveo je krajem prošle godine u Londonu.
Andersonova je multitalentovana umetnica sa Jamajke koja je šesdesetih godina učestvovala u razvoju „Island Records“-a, muzičke kuće iz koje je potekla muzika Boba Marli i Vejlersa, Mili Smola, Džimi Klifa i mnogih drugih. Ester je autorka najpoznatije fotografije Boba Marlija.
U sali Amerikana, 29. septembra, nastupa rege izvođač, Jamajčanin Ras Abraham, koji živi i radi u Nemačkoj, a tvorac je čuvene rege himne „Johhny too bad“. Nastupao je sa Vejlersima, Piterom Tošom i Slajem Dunbarom.
Od 22:30h na scenu stupa Del Arno Band, čiji su članovi jedni od pionira rege muzike u Srbiji.

Cena ulaznice za projekciju filma je 100 din, dok karta za oba koncerta košta 500 din.

Karlovačka berba, Grožđebal 2012
2012-09-28 - 2012-09-30 | Unnamed Venue, Sremski Karlovci, Serbia
Ovogodišnji Grožđebal u Sremskim Karlovcima održava se od 28. do 30. septembra. Posetioci će moći da kupe razne vrste grožđa, vina i autentične suvenire kao i da uživaju u bogatom kulturno-zabavnom programu.
Nakon defilea i koncerta gajdaša iz Srbije, Makedonije i Bugarske koji su predviđeni zaetak u 19 h, Umetnički ansambl “Stanislav Binički” u 20 h otvara “Krlovačku berbu grožđa 2012”. Iste večeri, publiku će zabavljati i “Vojvođanski tamburaši” kao i bend “Nijagara”.
Subota 29. septembar obradovaće najmlađe jer su na Trgu za njih organizovane predstave “Hrabri tigrić” i “Doktor enciklopedijus”, ali i “Hiljadu čuda” mađioničara i klovnova.
U 16 h nastupa OKUD “Brankovo kolo”, a u večernjim časovima na binu izlaze Ksenija Mijatović, zvezde “Prvog glasa Srbije” i novosadski bend “Love Hunters” čiji koncert počinje petnaest minuta posle ponoći.
I poslednji dan manifastacije počinje pozorišnim predstavama za najmlađe, a u 16h se održava festival dečije muzike “Licidersko srce”.
Od 20:30h počinju koncerti. Nastupiće “Plavi ptičić”, Gabor Lenđel i Retro Party Band, a ovogidišnje dane berbe zatvara hrvatski rok muzičar Dado Topić.
Manifestacija “Karlovačka berba grožđa” je nastala iz tradicionalne običajno-narodne svečanosti kojom se obeležavao početak berbe grožđa. Ova manifestacija je obnovljena 1992. godine, posle pauze od dvadesetak godina, i od tada se održava svake godine poslednjeg vikenda septembra ili prvog vikenda oktobra.

Evropska noć slepih miševa
2012-09-29 | Kalemegdan, Serbia
Evropska noć slepih miševa održava se u subotu, 29. septembra, pored Galerije Prirodnjačkog muzeja na Kalemegdanu.
Građani će biti u prilici da se bolje upoznaju sa osobinama ovih životinja, nauče nešto o njihovom odnosu sa ljudima i saznaju koliko su istinete priče o njihovim natprirodnim osobinama.
Ove godine je u Beogradu zabeležen znatno veći broj slepih miševa, ali mnogi građani ne znaju da su oni zaštićena prirodna retkost. Oni uglavnom izazivaju u narodu nelagodnost ili strah, pa je zbog toga ova manifestacija idealna prilika da se promeni nepravedno loša slika o ovim sisarima.
Inicijativa ENSM nastala je u okviru Sporazuma o očuvanju slepih miševa Evrope (1991), koji je deo medjunarodne Konvencije o očuvanju migratornih vrsta divljih životinja (Bonska konvencija, koja je u Srbiji stupila na snagu 1. marta 2008. godine).

26. Memorijal Nadežde Petrović
2012-09-29 08:00 - 2012-11-05 20:00 (Europe/Belgrade) | Unnamed Venue, Čačak, Serbia
Najstarija i jedna od najznačajnijih likovnih manifestacija u zemlji i regionu, Memorijal Nadežde Petrović, održava se po 26. put od 29. septembra do 5. novembra u Čačku pod sloganom „Dubok san“.
Nakon pet decenija postojanja, Memorijal posvećen jednoj od naših najznačajnijih likovnih umetnica nastavlja tradiciju predstavljanja aktuelne likovne scene uz gostovanja brojnih renomiranih umetnika iz zemlje i sveta.
Ovogodišnji Memorijal ugostiće umetnike visokog ranga među kojima su Tod Ajang i Marta Razler iz Sjedinjenih Država, Johan Grimonprez iz Belgije, grupu Kler Fontejn iz Francuske, kao i brojne domaće umetnike – Mrđan Bajić, Jelena Marković, Danilo Prnjat, Nevena Hadži-Jovančić i Ivan Šiljak, grupe Treći Beograd i Škart.
Tokom Memorijala biće održane brojne likovne radionice, a svi posetioci imaće priliku da pogledaju radove ovih značajnih umetnika.
Memorijal se održava u organizaciji Umetničke galerije „Nadežda Petrović“ i Grada Čačka.

Treća nedelja iračke kulture u Beogradu
2012-10-01 08:00 - 2012-10-05 20:00 | Unnamed Venue, Beograd, Serbia
Od 1. do 5. oktobra Ambasada Iraka u Beogradu organizuje treću Nedelju iračke kulture. Likovni umetnici, filmski stvaraoci i muzičari iz Iraka će na nekoliko gradskih lokacija predstavljati iračku kulturu i pokušati da se je približe građanima Beograda.
Manifestacija će biti svečano otvorena u Sava Centru, 1. oktobra u 20h. Ove večeri nastupaju plesači i muzičari, a biće organizovana i revija iračke kuće mode.
Sledećeg dana, od 20h u Kinoteci, prikazuje se projekcija filma “U majčinom naručju”, dokumentarac Muhameda al-Darađija.
U Domu Vojske Srbije, 3. oktobra u 20h otvara se izložba slikara Rijada al Kajsija posle koje sledi koncert Selima Salima sa Vojnim orkestrom.
U istom prostoru, 4. oktobra u 20h, nastupa folklorni ansambl “Basra”.
Poslednjeg dana trajanja manifestacije, posle nastupa ansambla “Munir Bašir” (20h), na svečanom zatvaranju biće dodeljene zahvalnice i pokloni.

Radost Evrope 2012
2012-10-01 11:00 - 2012-10-05 20:00 | Unnamed Venue, Beograd, Serbia
Tradicionalna manifestacija dječijeg stvaralaštva „Radost Evrope“, po 43. put se održava u Beogradu od 1. do 5. oktobra. Tema ovogodišnje manifestacije su stihovi Duška Radovića: „Spuštajmo potoke u reke široke, razvijajmo leve i desne pritoke“.
Tokom pet dana trajanja najveće i najstarije dječije manifestacije u zemlji, vršnjaci iz cele Evrope imaće priliku da se druže i predstave različitim vidovima scenskog umetničkog izražavanja.
U programu učestvuju umetničke škole, kulturni centri, klubovi, grupe i asocijacije. Skoro da nema zemlje u Evropi čija deca nisu bila učesnici ove manifestacije, a smešteni su u porodicama svojih vršnjaka iz beogradskih škola.
Prvog dana festivala, program počinje od 11:30 h aniniranim filmovima za decu u Dečijem kulturnom centru Beograda, zatim sledi otvaranje izložbe likovnih radova dece, a u popodnevnim časovima sledi karneval čija će se povorka kretati od Trga Republike do Kalemegdana. U Kalemegdanskom parku će biti svečano otovren festival.
Drugog dana manifestacije organizovano je četiri koncerta u velikoj sali DKCB.
Treći dan počinje predstavom „Kapetan Džon Piplfoks“ u 11h, a od 18 sledi žurka za decu, dok je pretposlednji dan festivala zabavno-rekreativnog tipa, i počinje od 10h na Adi Ciganliji.
“Radost Evrope” se završava 5. oktobra svečanim koncertom u Sava Centru, koji počinje u 20 h.

Javni konkurs Festivala "Omladina"
2012-10-01 15:00 - 2012-10-15 22:00 | Unnamed Venue, Subotica, Serbia
Posle 20 godina – šansa za mlade! Kultni subotički festival “Omladina” od ove godine je ponovo aktuelan i objavljuje javni konkurs za nova originalna muzička dela kompozitora i tekstopisca do 27 godina iz Srbije i regiona.
Manifestacija na kojoj su počinjali Đorđe Balašević, Kerber, Željko Samardžić, Bora Đorđević, Darko Rundek, Idoli, Generacija 5, Dado Topić i mnogi drugi – biće održana 8. decembra uz radio i TV prenos, a svi autori čije numere budu izabrane na konkursu tada će imati priliku i da ih izvedu pred subotičkom publikom.

Autorima čija dela budu izvedena na Festivalu pripašće nagrada od 15.000 dinara, dok će dobitnici Nagrade žirija i Nagrade publike osvojiti još po 120.000 dinara.
Sem toga, organizatori garantuju autorima i izvođačima numera odabranih na konkursu i njihovo štampanje na CD-u, katalogu programa, plakatu i pres materijalu Festivala.
Dela koje se šalju na konkurs ne smeju biti prethodno objavljena niti javno izvođena.
Konkurs je otvoren do 1.oktobra, a konačan spisak biće objavljen do 15.oktobra na sajtu festivala “Omladina”.
Dela se na konkurs mogu slati poštom ili mejlom, a detaljniji uslovi objavljeni su na sajtu www.festivalomladina.com.

Balkanima 2012
2012-10-02 08:00 - 2012-10-06 20:00 | Dom kulture Studentski grad, Beograd, Serbia
9. Balkanima, evropski festival animiranog filma, održava se od 2. do 6. oktobra u Domu kulture Studentski grad u Beogradu, a ovogodišnja zemlja gost je Češka Republika.
Ovogodišnji festival okupiće priznate autore animiranih filmova, studente animacije i njihove profesore iz zemlje i brojnih evropskih zemalja.
Publika će imati priliku da pogleda neke od najboljih evropskih animiranih filmova, a sam festival predstavlja 4 glavna takmičarska programa i 4 programa studentskih filmova, kao i 2 panorame evropskog filma.
U čast zemlje gosta, biće organizovana i 2 programa filmova čeških autora, a glavna festivalska izložba biće posvećena radovima češkog autora Jiržija Trnke.
U okviru pratećeg programa biće prikazani filmovi norveškog lutka animatora Iva Kaprina, a posetioci će imati priliku da pogledaju i multimedijalnu instalaciju u prostoru „Ja umetnik“ autorke Marije Ilić.
Detaljan program festivala biće uskoro objavljen.

Veče Realnog Aikidoa
2012-10-06 17:00 - 20:00 | Sava Centar, Beograd, Serbia
Velika dvorana Sava Centra ugostiće majstore Realnog Aikidoa 6. oktobra na manifestaciji Veče Realnog Aikidoa, kada će biti demonstrirane brojne pokazne vežbe u cilju predstavljanja i promovisanja ovog sporta.
Brojni majstori iz zemlje i inosrtanstva tokom ove večeri kroz niz predavanja pokušaće da posetiocima prikažu svu čar ove borilačke veštine. Realni aikido je autentična borilačka veština samoodbrane koja je nastala u Srbiji, a od 2003. godine je i zvanično priznata kao borilačka veština.
Danas 190 klubova i sekcija iz 25 zemalja sveta objedinjeno je u okviru Svetskog centra Realnog aikidoa (SCRA), osnovanog 1993. godine.

Džon Pol Kit u klubu Gun
2012-10-07 21:00 - 23:00 | Klub Gun, Beograd, Serbia
Američki alternativni muzičar Džon Pol Kit nastupa 7. oktobra u beogradskom klubu “Gun”. Dan ranije, Kit će nastupiti u Senti, u klubu “Mojo”.
Američki roker će se predstaviti beogradskoj publici svoj drugi album pod nazivom „The Man That Time Forgot“ koji je objavio prošlog leta.
Džon Pol Kit je u toku svoje karijere osnovao više bendova, međutim, poslednji album potpisao je samo svojim imenom.
Karijeru je započeo 90-tih u rodnom Noksvilu sa bendom “Viceroys” (V-Roys). Ti dani nisu dugo potrajali, jer je Kit otišao u Nešvil i formirao bend “Nevers” sa kojima snima ploču koja se nikada nije pojavila u prodaji. Nakon nekog vremena, on okuplja novi bend “Stateside” koji postaje prateći bend Rajana Adamsa.
Kit se seli u Memfis, gde 2007. okuplja “The One Four Fives”, a već 2009. izlazi im fantastični debi „Spills And Thrills“. Vrhunac njegove karijere za sada je album „The Man That Time Forgot“ u koji je utkao svo svoje iskustvo iz mnogobrojnih grupa sa kojima je radio.

Balet "Severna bajka" u Madlenianumu
2012-10-08 19:00 - 23:00 | Madlenianum, Belgrade, Serbia
Opera i teatar Madlenianum 8. oktobra otvaraju sezunu baletskom predstavom “Severna bajka” u režiji Staše Zurovca po muzici Edvarda Griga koja je komponovana za dramu Henrika Ibzena “Per Gint”.
Bajkovito tumačenje večne ljubavi i spoznaje samog sebe, uz ljubav, patnju i čekanje voljenog bića ispuniće scenu Madlenianum opere. Ibzenova drama i Grigova muzika prate put odrastanja i samospoznaje glavnog junaka, Per Ginta, kroz mnoge neobične situacije, predele, susrete sa ljudima, dovodeći ga do trenutka zrelosti.
U glavnim ulogama igraju baletski igrači Miloš Marjan kao Per Gint, Bojana Žegarac kao Solveiga, Olga Olćan kao Anitra, Sanja Ninković kao Ingrid, Danica Arapović kao Majka Ase.
Vokalni solisti su Nenad Nenić, bariton, Tanja Obrenović, mecosopran i mlada Jasmina Stojković, sopran u vokalnoj ulozi Solvejge.
Izvanrednu Grigovu simfonijsku muziku, pisanu za istoimenu dramu Henrika Ibzena izvodi orkrestar Madlenianuma pod dirigentskom palicom maestra Stanka Jovanovica.

Dani ludaje
2012-10-11 - 2012-10-14 | Unnamed Venue, Kikinda, Serbia
„Popneš se na ludaju i vidiš Kekendu“. Dani ludaje održavaju se ove godine po 27. put u čast zdepaste nezgrapne ludaje od 11. do 14. oktobra u Kikindi uz bogat zabavni i festivalski program.
Tradicionalno centralni događaj manifestacije predstavlja takmičenje za najtežu i najdužu ludaju koje se održava u subotu, 13. oktobra, s početkom u 16 časova.
Verni posetioci Dana ludaje raduju se čuvenom „Banatskom fruštuku“ – nadmetanju u pripremi tradicionalnog doručka gde će na bogatim trpezama biti predstavljeni gastronomski specijaliteti Kikinde i Banata, dok će se profesionalni ugostitelji takmičiti u spremanju različitih jela od bundeve.
Za najmlađe organizuje se karneval, pravljenje maski i kostima od bundeve, Igre i igrarije sa ludajom poput štafetnog trčanja sa bundevom u ruci, zatim takmičenje u brzom jedenju semenki bundeve.
U večernjim satima sve prisutne zabavljaće bogat muzički i zabavni program, dok će glavne muzičke zvezde biti Vlado Georgijev koji nastupa u subotu, Zemlja Gruva s koncertom u nedelju i Ana Bebić koja će nastupiti u petak.

21. Festival etnološkog filma
2012-10-11 - 2012-10-15 | Unnamed Venue, Beograd, Serbia
Međunarodni festival etnološkog filma održava se po 21. put od 11. do 15. oktobra u organizaciji Etnografskog muzeja u Beogradu i tom prilikom biće prikazani najnoviji filmovi etnografskog i antropološkog sadržaja.
Tradicionalno na festivalu biće prikazani filmovi u dve kategorije i to 21 film u okviru takmičarskog dela festivala, kao i 15 filmova u informativnoj sekciji. Stručni žiri izabrao je filmove iz 25 zemalja koji će domaćoj publici predstaviti najnovije tendencije i aktuelne teme u oblasti etnološkog filma.
U okviru takmičarskog dela programa biće prikazana i 3 domaća filma: Mile sa Ade, Central i Balkanski dnevnik: Bugarska.
Po završetku takmičarskog dela festivala biće uručene nagrade za najbolji domaći film, nagrada za najbolji strani film, kao i Gran pri Dragoslav Antonijević za najbolji film festivala.
Tokom trajanja festivala publika će imati priliku da pogleda i retrospektive filmova uz učešće brojnih istaknutih gostiju, kao i da prisustvuje brojnim radionicama i predavanjima.

44. BEMUS
2012-10-11 10:00 - 2012-10-21 20:00 | Unnamed Venue, Beograd, Serbia
Beogradske muzičke svečanosti održavaju se po 44. put od 11. do 21. oktobra u Beogradu na više lokacija, pod sloganom „Opsada Beograda“, a u okviru programa nastupaju brojni renomirani solisti i orkestri, a o značaju i neophodnosti Bemusa i drugih istorodnih festivala govoriće predstavnici festivala iz regiona, Evropske asocijacije festivala i Evropske komisije.
Manifestaciju će 11. oktobra otvoriti „Orkestar bez granica“ na čelu sa dirigentom Premilom Petrovićem i pijanistom solistom Simonom Trpčeskim.
U Kolarčevoj zadužbini održaće se niz koncerata, tako će 13. oktobra biti održan koncert pijaniste Aleksandra Madžara koji će tom prilikom izvesti šest Bahovih partita za klavir, a 14. oktobar je rezervisan za nastup francuskog ansambla „Les Arts Florišants“ koji će izvesti Kantate Marka-Antoana Šarpantjea.
Gudači Svetog Đorđa i Ansambl za novu muziku Gradilište izvešće 15. oktobra kompoziciju za trio i kamerni gudački ansambl Srđana Hofmana.
Sledećeg dana posetioci Bemusa uživaće u atraktivnom programu koji su pripremili LP Duo (Sonja Lončar i Andrija Pavlović), Štencl duo (Hans-Peter Štencl i Foker Štencl) i Beogradski gudački orkestar „Dušan Skovran“.
Takođe posetioci Beogradskih muzičkih svečanosti imaće jedinstvenu čast da ponovo, a po prvi put na Bemusuu, čuju čuvenog Paka de Lusiju.
Detaljan program 44. Bemusa biće uskoro objavljen, karte za zakazane koncerte već se nalaze u prodaji.

Oplenačka berba
2012-10-12 - 2012-10-14 | Unnamed Venue, Topola, Serbia
U skutima Šumadije leži Topola pod Oplencem gde se svakog oktobra održava čuvena manifestacija „Oplenačka berba“ u čast grožđa, vina, vinograda i marljivih vinogradara, koja se ove godine održava po 49. put od 12. do 14. oktobra.
Tradicionalno Oplenačka berba održava se od 1958. godine na glavnim ulicama Topole, dok mu se ubrzo pridružuje i Sabor narodnog stvaralaštva Srbije koji se ove godine održava po 40. put.
Ove značajne manifestacije tokom tri dana zauzeće centar Topole, od Vinskog trga preko Vinske ulice do Karađorđevog grada na Oplencu, a brojni posetioci uživaće u gostoprimstvu Šumadinaca, bogatoj trpezi nacionalne kuhinje i degustacijama grožđa i vina.
Tokom Oplenačke berbe održava se i niz drugih značajnih događaja poput takmičenja u ocenjivanju vina i rakije, brojnih poljoprivrednih izložbi, izložbi voća i povrća, grožđa i vina, kao i brojnih kulturno-umetničkih manifestacija u cilju očuvanja bogate tradicije i običaja.
Zasigurno najznačajniji među njima je Sabor narodnog stvaralaštva Srbije koji se održava tradicionalno od 1972. godine paralelno sa Oplenačkom berbom. Ne smemo zaobići ni Izložbu starih zanata i rukotvorina, a dobro ćemo se zabaviti na Međunarodnom festivalu „Prva harmonika Srbije – Oplenački zlatni grozd“.
A nakon dobre gozbe i po koje čašice vina „Kraljevske loze“ otkrijte bogatu istoriju ovog kraja.

Balet "Praznik ljubavi" u Madlenianumu
2012-10-14 19:00 - 21:00 | Madlenianum, Zemun,Beograd, Serbia
Baletska predstava “Praznik ljubavi” prikazuje se na sceni Madlenianuma 14. oktobra u 19:30h. Posle nagrade koju je osvojio u Šangaju i oduševljenja koje je izazvao kod Kineza, “Praznik ljubavi” će Beograđanima biti dostupan po ceni jeftinijoj za 50%.
“Praznik ljubavi” je savremena ljubavna priča koja je realizovana modernim igračkim izrazom uz muziku koja osvaja svojom energijom.
Balet je inspirisan romanom Teodore Sujić “Capsella bursa pastoris” koji se, posle dugotrajnih koreografskih istraživanja, nametnuo kao nezaobilazna i večita ljubavna poema.
Režiju, koreografiju i scenografiju za “Praznik ljubavi” uradio je Aleksandar Ilić, a u predstavi igraju: Milan Rus, T. Pingović, I. Kozomara, Ana Ivančević, Smiljana Stokić, Tijana Sebez i Nina Raca. Vokal je Aleksandra Radonjic a pijanistkinja Emilija Tairova.
Karte za balet koštaju 500 dinara, a za studente, srednjoškolce, penzionere i invalide- 300 dinara.

8. Kids Fest
2012-10-15 - 2012-10-21 | Unnamed Venue, Beograd, Novi Sad, Kragujevac, Niš, Serbia
Osmi po redu Kids Fest – Dečiji filmski festival održava se od 15. do 21. oktobra u Beogradu, Novom Sadu, Kragujevcu, Nišu i drugim većim gradovima širom Srbije gde će mališani i njihovi pratioci moći da pogledaju najnovije filmove iz različitih zemalja.
Ove godine na Kids Festu biće prikazana ostvarenja iz Francuske, Španije, Danske, Nemačke, Norveške, Švedske, Češke i Holandije, među kojima se izdvajaju 3D filmovi, izabrani igrani filmovi sa svetskih festivala za decu i mlade, kao i brojni dokumentarci o zanimljivim temama.
Između ostalih, na Festu biće prikazani filmovi Beni se vraća kući, Priča o delfinu sanjaru, Gumeni Tarzan 3D, Rat dugmića, Tajna kuće krokodila, i mnogi drugi.
Pored interesantnih filmova posetioce Kids Festa očekuju i brojni pokloni, zanimljive radionice i igrice.
Ovogodišnji Kids Fest se održava u beogradskim bioskopima Cineplexx Delta City, Kolosej, Roda Cineplexx i u Dvorani Doma sindikata, u novosadskoj Areni Cineplexx, kragujevačkom bioskopu Cineplexx Kragujevac Plaza i bioskop Vilin grad u Nišu.

Festival srpskog filma fantastike
2012-10-18 - 2012-10-21 | DOB i Jugoslovenska kinoteka, Beograd, Serbia
Jedinstvena manifestacija u Srbiji posvećena filmskom stvaralaštvu u oblasti žanra fantastike, naučne fantastike i horora – Festival srpskog filma fantastike održava se i ove jeseni od 18. do 21. oktobra u Domu omladine Beograda i Jugoslovenskoj kinoteci.
Ovogodišnji 7. po redu FSFF pod sloganom „Apokalipsa danas“ predstaviće najnovija filmska ostvarenja domaćih autora, kao i stvaralaca iz regiona i šire.
Festival uključuje takmičarski i revijalni deo. U okviru takmičarskog dela biće prikazani i filmovi autora sa exYU prostora dok će revijalni deo festivala ljubiteljima ove tematike predstaviti zapažena dela stranih autora.

Paco de Lucia, koncert u Sava Centru
2012-10-18 20:00 - 23:00 | Sava Centar, Beograd, Serbia
Čuveni španski gitarista Paco de Lucia gostovaće 18. oktobra na “Beogradskim muzičkim svečanostima” (BEMUS). U Velikoj dvorani Sava Centra u 20 h, slavni virtuoz na gitari podsetiće beogradsku publiku na svoje stare hitove.
Pako de Lusija je sinonim za flamenko gitaru i istovremeno jedan od najoriginalnijih umetnika ovog žanra. U karijeri koja traje decenijama, Paco de Lucia je proneo slavu flamenko muzike širom sveta.
On je sarađivao sa nekim od najčuvenijih muzičara današnjice kao što su pijanista Čik Korija, gitaristi Džon Meklaflin, Leri Korijel i Al Di Meola i pevač Brajan Adams, sa kojim je sarađivao na muzici za film Don Juan de Marco.
Pako de Lusija je 2010. godine prvi put održao koncert u Srbiji u okviru Gitar art festivala, a trenutno priprema novi album.
Cene ulaznica su 1800, 2300, 2800, 3200 din.
“Beogradske muzičke svečanosti” se održavaju po 44. put od 11. do 21. oktobra, na više lokacija u gradu, pod sloganom „Opsada Beograda“. BEMUS je osnovan 1969. godine, i jedan je od najstarijih muzičkih festivala u zemlji.

StandUp Fest
2012-10-19 - 2012-10-21 | Dom omladine Beograda, Beograd, Serbia
StandUpFestSrbijaDrugi međunarodni festival StandUP Fest održava se od 19. do 21. oktobra u Velikoj Sali DOB-a uz nastupe 20 komičara iz zemlje i regiona, kao i gostiju iz Velike Britanije, Kanade i Australije.
Među komičarima naći će se i oni koji po prvi put nastupaju pred domaćom publikom, ali sigurni smo da će nas dobro zasmejati svojim nastupima.
Tokom prva dva dana nastupaju publici već poznati domaći stand up komičari kao i gostujući komičari iz Hrvatske, Slovenije, Bosne i Hercegovine, Makedonije, dok je treći i ujedno poslednji dan festivala rezervisan za nastupe gostiju iz Britanije, Australije i Kanade.
Preporučena doza smeha svima nam je preko potrebna zato obezbedite svoje karte na vreme na blagajni DOB-a i prodajnim mestima Eventima po ceni od 500 dinara za sedeća mesta i 200 dinara za stajaća mesta. U prodaji se nalazi i ograničen broj kompleta karata za sva 3 dana Stand Up Festa po ceni od 1.200 dinara.
Program
19.10. Dan Prvi
Tin Vodopivec (SLO)
Aida Bukva (BiH)
Ivan Šarić (HR)
Saško Kocev (MK)
Aleksandar Perišić – Standup.rs (SRB)
Vlatko Štampar (HR)

Voditelj programa: Srđan Dinčić (SRB)

20.10. Dan Drugi

Goran Furjan (HR)
Nesha Bridges – Standup.rs (SRB)
Perica Jerković (SLO/BiH)
Domagoj Pintarić (HR)
Jelena Radanović – Standup.rs (SRB)
Nikola Silić – Standup.rs (SRB)

Voditeljka programa: Marina Orsag (HR)

21.10. Dan Treći
“Pravimo se Englezi”

Mae Martin (CA)
London Calling:
Gordon Southern (UK)
Bryan O’Gorman (CA)
Jacques Barret (AUS)
Photo: www.facebook.com/StandUpFestSrbija

"Najlepše pesme Rusije" u Sava Centru
2012-10-19 20:00 - 23:00 | Sava Centar, Beograd, Serbia
U Velikoj dvorani Sava Centra, 19. oktobra u 20 h, održava se gala koncert povodom Dana oslobođenja Beograda, na kome će najlepše pesme Rusije izvoditi zvezde Boljšoj teatra, Hora ruske armije “Aleksandrov”, i solisti iz Ruske federacije i Srbije.
Beograd je oslobođen u Beogradskoj ofanzivi, jednoj od najvećih i najznačajnijih bitaka na Balkanu u Drugom svetskom ratu, u ofanzivi Narodnooslobodilačke vojske Jugoslavije (NOVJ) i sovjetske Crvene armije.
Na koncertu učestvuju: Pjotr Glubokij – koji je već 40 godina “imperatorski bas” Boljšoj teatra, Konstantin Šušakov- mlada zvezda Boljšoj teatra raskošnog, aristokratskog baritona, Sergej Putilljin -“zlatni tenor” ansambla “Aleksandrov” i Ivanna- poznata ruska folk pevačica za koju pesme piše Goran Bregović.
Pošto su mnogobrojne ruske pesme izvodile sa velikim uspehom i srpski pevači, ruskim kolegama pridružiće se Narodni ansambl RTS & Branimir Đokić, kao i gosti: Snežana Savčić-Sekulić, Merima Njegomir, Jelena Tomašević, Tanja Andrijić, Oliver Njego, Hor “Kralj Petar Prvi”.
Cene ulaznica su 1200, 1600 i 2000 din i mogu se kupiti na blagajni Sava Centra i na svim ovlašćenim prodajnim mestima CS Eventim, kao i na blagajnama Doma omladine Beograda, UŠĆE Shopping Centra i Bilet Centra Beograda.

Steve Bug, nastup u Depou
2012-10-19 22:00 - 23:00 | Depo, Travnička 3, Beograd, Serbia
Čuveni nemački DJ i producent Steve Bug nastupa pred beogradskom publikom u petak, 19. oktobra sa početkom u 22 časa, u „Depou“ (ul. Travnička 3) u jedinstvenom ambijentu Savamale.
Nazivali su ga i „džentlmenom tehno muzike“, dok je Steve Bug zasigurno jedan od najtraženijih evropskih DJ koji nam ovom prilikom predstavlja svoje najnovije muzičko čedo – peti i, prema rečima poznavaoca njegovog rada, najzreliji studijski album „Noir“.
Na oduševljenje svih beogradskih klabera Steve Bug, deep i tech house majstor, uključio je i Beograd u turneju povodom lansiranja najnovijeg albuma.
Kao domaća podrška nastupiće DJ Vlada Janjić i DJ Gordan Paunović, a ograničeni broj ulaznica po promotivnoj ceni od 590 dinara može se već naći na prodajnim mestima Gigstixa i Eventima, kao i u Bilet Centru, Domu omladine Beograda i Kombank Areni.

Borini pozorišni dani
2012-10-20 - 2012-10-25 | Unnamed Venue, Vranje, Serbia
U čast velikana srpske književnosti Bore Stankovića grad Vranje i Pozorište „Bora Stanković“ iz istog grada priređuju tradicionalnu manifestaciju „Borini pozorišni dani“ koja se ove godine održava po 32. put od 20. do 25. oktobra u Domu vojske Vranje.
Jedna od najznačajnijih pozorišnih manifestacija u Vranju i celoj zemlji održava se od 1979. godine a ove jeseni manifestacija će se održati po prvi put van pozorišta koje je na žalost stradalo u požaru jula 2012. godine.
Ovom prilikom i u skladu sa trenutnim mogućnostima biće izvedeno pet predstava manje forme u Sali Doma vojske u Vranju, kao i tradicionalna premijera ansambla koji će izvesti „Narodnu dramu“ u režiji Snežane Trišić.
Na ovogodišnjim Borinim danima gostovaće i ustanova kulture „Vuk Karadžić“ iz Beograda i Šabačko pozorište.
